Savnet mann i Oslofjorden sett
Letingen har pågått både natt til tirsdag og tirsdag formiddag, men ble avsluttet da to bekjente av mannen observerte ham i Åros i Hurum. Den savnede stakk av på en firehjuling sammen med en annen person, opplyser operasjonssentralen i Søndre Buskerud politidistrikt. Det var mannen selv som varslet politiet om at han trengte hjelp. Han ringte før midnatt og sa at båten tok inn vann, før samtalen ble brutt. Store mannskaper har deltatt i letingen, inkludert Røde Kors, redningshunder, redningsskøyte og et helikopter.
Mannen som varslet at båten hans var i ferd med å synke i Oslofjorden ble tirsdag observert på land, men stakk av på en ATV.